PMIndiaData/PMIndiaSum huggingface dataset:
પ્રધાનમંત્રીએ પંજાબ કેસરી લાલા લજપત રાયને તેમની જન્મ જયંતિના પ્રસંગ પર યાદ કર્યા

પ્રધાનમંત્રી શ્રી નરેન્દ્ર મોદીએ પંજાબ કેસરી લાલા લજપત રાયને તેમની જન્મ જયંતિના પ્રસંગે યાદ કર્યા હતા. પ્રધાનમંત્રીએ સાહસની મૂર્તિ લાલા લજપત રાયને તેમની જયંતિના પ્રસંગે યાદ કર્યા અને જણાવ્યું હતું કે તે ખૂબ જ દરદર્શી હતા, તેમની દેશભક્તિ અને વિચારોએ અનેક લોકોને પ્રેરિત કર્યા હતા. પ્રધાનમંત્રીએ પોતાના ટ્વિટર અેકાઉન્ટ પર ‘પંજાબ કેસરી’ લાલા લજપત રાય દ્વારા હસ્તલિખિત પત્રોને ખુલ્લા મૂક્યા હતા.
એનસીસી રેલીના અવસર પર પ્રધાનમંત્રીની ટિપ્પણીઓ

પ્રધાનમંત્રી શ્રી નરેન્દ્ર મોદીએ એનસીસી કેડેટોને પોતાનું જીવન રાષ્ટ્ર તથા તેના લોકોના કલ્યાણ માટે સમર્પિત કરવાનું આહવાન કર્યું છે. એનસીસી રેલીના પ્રસંગ પર સમગ્ર દેશમાંથી આવેલા કેડેટોને સંબોધિત કરતા પ્રધાનમંત્રીએ એનસીસી કેડેટોને અનુરોધ કર્યો હતો કે તે ગણતંત્ર દિવસ સમારંભના પ્રસંગ પર દિલ્હીમાં છેલ્લા એક મહિનાના પોતાના પ્રવાસ દરમિયાન તેમણે જે સારા અનુભવો મેળવ્યા, તેમને આત્મસાત કરે અને જ્યારે તે પોતાના ગામ કે શહેરોમાં પરત ફરે, તો સ્વચ્છતા અને દેશભક્તિ જેવા મૂલ્યોનો પણ પ્રચાર કરે. તેમણે જણાવ્યું હતું કે એનસીસી એક એવી સંસ્થા છે, જે સમગ્ર દેશના યુવાનોને પરસ્પર જોડે છે, એટલા માટે જ આ દેશમાં એકતાની ભાવનાને મજબૂત કરવામાં યોગદાન આપે છે. પ્રધાનમંત્રીએ એ ઉલ્લેખ કર્યો હતો કે આ વખતનો ગણતંત્ર દિવસ ભારતના સંવિધાનના વાસ્તુકાર બાબા સાહેબ આંબેડકરની 125મી જન્મજયંતિને સમર્પિત છે. તેમણે જણાવ્યું હતું કે પોતાના સમગ્ર જીવન દરમિયાન બાબા સાહેબ આંબેડકરે અનેક વિપરીત પરિસ્થિતિઓ અને પરેશાનીઓનો સામનો કર્યો હતો, જેના કારણે જ તે આટલા સક્ષમ બન્યા કે સંવિધાનરૂપી અમૃતનું ઉત્પાદન કરવામાં સફળ રહ્યા, જે એટલા દશકા બાદ પણ આપણને ખભાથી ખભો મેળવીને સાથે ચાલવામાં મદદ કરી રહ્યું છે.
પ્રધાનમંત્રી 15 ઓક્ટોબરે સાત નવી સંરક્ષણ કંપનીઓને રાષ્ટ્રને સમર્પિત કરવાના કાર્યક્રમમાં વીડિયો સંબોધન કરશે

વિજયા દશમીના શુભ અવસરે, પ્રધાનમંત્રી શ્રી નરેન્દ્ર મોદી 15 ઓક્ટોબર, 2021ના રોજ બપોરે લગભાગ 12.10 વાગ્યે સાત નવી સંરક્ષણ કંપનીઓ રાષ્ટ્રને સમર્પિત કરવા માટે સંરક્ષણ મંત્રાલય દ્વારા આયોજિત એક કાર્યક્રમમાં વીડિયો સંબોધન કરશે. આ પ્રસંગે સંરક્ષણ મંત્રી, સંરક્ષણ રાજ્યમંત્રી અને સંરક્ષણ ઉદ્યોગ સંઘોના પ્રતિનિધિઓ ઉપસ્થિત રહેશે. 7 નવી સંરક્ષણ કંપનીઓ વિશે સરકારે દેશની સંરક્ષણ તૈયારીઓમાં આત્મનિર્ભરતામાં સુધારાના ઉપાય તરીકે શસ્ત્ર નિર્માણ બોર્ડને સરકારી વિભાગમાંથી સાત 100% સરકારી માલિકીની કોર્પોરેટ સંસ્થાઓમાં બદલવાનો નિર્ણય કર્યો છે. આ કદમ વધેલી કાર્યાત્મક સ્વાયત્તતા, દક્ષતા લાવશે અને નવી વિકાસ ક્ષમતા અને નવાચારને ઉજાગર કરશે. સાત નવી સંરક્ષણ કંપનીઓને કાર્યરત કરવામાં આવી એ આ પ્રમાણે છેઃ મ્યુનિશન્સ ઈન્ડિયા લિમિટેડ (એમઆઈએલ), આર્મર્ડ વ્હીકલ્સ નિગમ લિમિટેડ (અવનિ), એડવાન્સ્ડ વેપન્સ એન્ડ ઈક્વિપમેન્ટ ઈન્ડિયા લિમિટેડ (એડબલ્યુઈ ઈન્ડિયા), ટ્રૂપ કમ્ફર્ટ્સ લિમિટેડ (ટીસીએલ), યંત્ર ઈન્ડિયા લિમિટેડ (વાયઆઈએલ), ઈન્ડિયા ઓપ્ટેલ લિમિટેડ (આઈઓએલ) અને ગ્લાઈડર્સ ઈન્ડિયા લિમિટેડ (જીઆઈએલ). …
પ્રધાનમંત્રી 14 એપ્રિલ, 2020ના રોજ રાષ્ટ્રને સંબોધિત કરશે

પ્રધાનમંત્રી શ્રી નરેન્દ્ર મોદી આવતીકાલે 14મી એપ્રિલ, 2020ના રોજ સવારે 10 કલાકે રાષ્ટ્રને સંબોધિત કરશે. પ્રધાનમંત્રી કાર્યાલયે એક ટ્વીટ દ્વારા માહિતી આપી હતી કે, “પ્રધાનમંત્રી નરેન્દ્ર મોદી 14મી એપ્રિલ, 2020ના રોજ સવારે 10 કલાકે રાષ્ટ્રને સંબોધિત કરશે.”
પ્રધાનમંત્રીએ શ્રી ડીંગકો સિંહના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બોક્સર શ્રી ડીંગકો સિંહના નિધન પર શોક વ્યક્ત કર્યો છે. શ્રી મોદીએ એક ટ્વીટમાં કહ્યું: “શ્રી ડિંગ્કો સિંઘ રમત-ગમતના સુપરસ્ટાર હતા, એક ઉત્કૃષ્ટ મુક્કાબાજ હતા, તેમણે ઘણા નામના મેળવી હતી અને બોક્સિંગની લોકપ્રિયતા વધારવામાં પણ ફાળો આપ્યો હતો. તેમના નિધનથી દુઃખ થયું. તેના પરિવાર અને પ્રશંસકો પ્રત્યે સંવેદના. ઓમ શાંતિ."
વૃધ્ધિશીલ પરિવર્તનનો સમય પૂરો થઈ ગયો છે  : પ્રધાનમંત્રી

પ્રધાનમંત્રી શ્રી નરેન્દ્ર મોદીએ ભારતનો આગામી પંદર વર્ષના વિકાસનો રોડ મેપ તૈયાર કરવા માટેના વિઝન ડોકયુમેન્ટની રચના કરવાના હેતુથી તથા એકવીસમી સદીના આગામી દાયકાઓની વૃધ્ધિ માટેનો પાયો નાખવાના ઉદ્દેશથી આજે નીતિ આયોગની બેઠક બોલાવી હતી. નીતિ આયોગના સભ્યો સાથે પરામર્શ કરતા પ્રધાનમંત્રીએ જણાવ્યું કે છેલ્લા ઘણા સમયથી દુનિયાભરમાં વૃધ્ધિશીલ પરિવર્તનનુ ધોરણ અમલી બનાવવામાં આવી રહ્યું હતું. તે સમય હવે પૂરો થયો છે. તેમણે ભારપૂર્વક જણાવ્યું કે વર્તમાન યુગમાં પરિવર્તનલક્ષી ફેરફારની જરૂર છે. ટેકનોલોજીના મહત્વ અંગે વાત કરતા તેમણે કહ્યું કે છેલ્લા ત્રણ દાયકાથી ટેકનોલોજી પરિવર્તનના પ્રેરક બળ તરીકે ઉપસી રહી છે. તેમણે આ બાબતે ભારપૂર્વક જણાવ્યું કે પરિવર્તનની ગતિ ઢીલી પડવી જોઈએ નહીં. પ્રધાનમંત્રીએ ભારપૂર્વક કહ્યું કે સરકાર પરિવર્તનલક્ષી ફેરફારો માટેની હિંમત અને ક્ષમતા ધરાવે છે અને એ દ્વારા લોકોના જીવનને બહેતર બનાવવા પરિવર્તનલક્ષી ફેરફારો લાવી રહી છે. તેમણે એ બાબતે પણ ધ્યાન દોર્યું કે ઐતિહાસિક દ્રષ્ટિકોણથી જોઈએ તો ભારતના નીતિ ઘડવૈયાઓ પોતાની તાકાત કામે લગાડવાને બદલે અવરોધો બાબતે વિલાપ કરતા રહેવાનું પસંદ કર્યું હતું. ભારતના વિકાસ પથ અંગે વ્યાપક રૂપરેખા રજૂ કરતા પ્રધાનમંત્રીએ કહ્યું કે ભારતના કુદરતી સ્ત્રોતો અને માનવબળનો ડહાપણપૂર્વક અને ઉચિત રીતે ઉપયોગ પરિવર્તનના કેન્દ્રમાં રહે તે ખૂબ જ જરૂરી છે. આ વિષયે કેટલાક ઉદાહરણો આપતા તેમણે ઉપલબ્ધ જમીનનો ઉપયોગ કરવા, દેશની ખનિજ સંપત્તિ અને ઉપયોગમાં નહીં લેવાયેલી સૌર ઊર્જાની જંગી ક્ષમતાનો પણ ઉલ્લેખ કર્યો હતો. સમાન પ્રકારે તેમણે કહ્યું કે ભારતે તેના વિશાળ સાગરકાંઠાનો પણ અત્યારસુધી ખૂબ ઓછો ઉપયોગ કર્યો છે. માનવ સંસાધન વિકાસની વાત કરતા પ્રધાનમંત્રીએ કહ્યું કે નિશ્ચિત ધ્યેયથી કૌશલ્ય વિકાસ હાથ ધરાય તે જરૂરી છે કારણ કે ભવિષ્યમાં ભારત દુનિયામાં માનવ સંસાધનની જરૂરિયાત પૂરી પાડવાની ક્ષમતા ધરાવે છે. વડા પ્રધાને ભારતમાં પ્રવાસન ક્ષેત્ર વિકસાવવાની ક્ષમતાનો પણ ઉલ્લેખ કર્યો હતો. પ્રધાનમંત્રીએ કહ્યું કે વિકાસને આગળ ધપાવવામાં અને નિકાસને વેગ આપવામાં રાજ્યોની ભાગીદારી ઉપર ભાર મુકવામાં આવે તે બાબતને માત્ર સ્વતંત્ર સમવાયી તંત્ર વ્યવસ્થાના ભાગ તરીકે જ નહીં પણ તાકીદની જરૂરિયાત ગણીને કામ કરવું જોઈએ. ખેતી અંગે વાત કરતાં પ્રધાનમંત્રીએ કહ્યું કે કૃષિ ક્ષેત્રમાં માત્ર ઉત્પાદકતા વધારવા તરફ જ ધ્યાન આપવાની જરૂર નથી, પરંતુ ગ્રામ અર્થતંત્ર એકંદરે ધબકતું (વાયબ્રન્ટ) બની રહેવું જોઈએ. તેમણે ફૂડ પ્રોસેસિંગ ક્ષેત્ર, ગોદામોના વિકાસ તથા આ ક્ષેત્રમાં ટેકનોલોજીનો વ્યાપ વધારી વિકાસ કરવા ઉપર પણ ભાર મૂક્યો હતો. પ્રધાનમંત્રીએ કહ્યું કે સ્વયં નીતિઓ કરતા નીતિ ઘડનારાઓની નિયત ઘણી મહત્વની બની રહે છે. સુશાસન ( ગુડ ગવર્નન્સ) માટે ક્ષમતા નિર્માણ ઉપર ભાર મૂકતા તેમણે રિયલ-ટાઈમ ડેટા ઉપલબ્ધ કરવાની બાબતને ખૂબ જ મહત્વની ગણાવી હતી. તેમણે નીતિ આયોગને ગીવ-ઈટ-અપ જેવી ઝુંબેશની સફળતા ઉપરથી તથા સ્વચ્છતા અભિયાનને લોકો તરફથી મળેલા વ્યાપક હકારાત્મક પ્રતિભાવ ઉપરથી પ્રેરણા લેવાનો અનુરોધ કર્યો હતો. તેમણે કહ્યું કે લોકોને માત્ર તેમના લાભમાં જ રસ પડે છે તેવી નિષ્ણાતોની સામાન્ય ધારણા ખોટી પૂરવાર થઈ છે. આ બાબત દર્શાવે છે કે લોકોને વ્યાપક જાહેર હિત માટે કામ કરવા પ્રેરી શકાય છે. આ બેઠકમાં આયોજન વિભાગના રાજ્યકક્ષાના પ્રધાન શ્રી રાવ ઈન્દ્રજીત સિંહ, નીતિ આયોગના ઉપાધ્યક્ષ શ્રી અરવિંદ પનાગરીયા અને નીતિ આયોગના સભ્યો ઉપરાંત નીતિ આયોગ, પ્રધાનમંત્રીની કચેરી અને કેબિનેટ સેક્રેટરિયેટના વરિષ્ઠ અધિકારીઓ પણ હાજર રહ્યા હતા.
પ્રધાનમંત્રીએ લતા મંગેશકરજી સાથેની યાદો શેર કરી

પ્રધાનમંત્રી શ્રી નરેન્દ્ર મોદીએ લતા મંગેશકરજી સાથેની તેમની વાતચીતની યાદો અને ક્ષણો શેર કરી છે. મોદી આર્કાઇવ્ઝના ટ્વીટ થ્રેડને ટાંકીને, પ્રધાનમંત્રીએ ટ્વીટ કર્યું: "સુંદર તાંતણા. ઘણી બધી યાદો પાછી લાવે છે…”
ભારત અને ન્યૂઝીલેન્ડની વચ્ચે સંશોધિત હવાઈ સેવા સમજૂતી પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત અને ન્યૂઝીલેન્ડની વચ્ચે સંશોધિત હવાઈ સેવા સમજૂતીને મંજૂરી આપી દીધી છે. હવાઈ સેવા કરાર ભારત અને ન્યૂઝીલેન્ડની વચ્ચે નાગરિક ઉડ્ડયન સંબંધોમાં એક મહત્વપૂર્ણ માઈલ સ્ટોન છે. આમાં બંને દેશોની વચ્ચે વ્યાપાર, રોકાણ, પર્યટન અને સાંસ્કૃતિક આદાન-પ્રદાનને પ્રોત્સાહિત કરવાની ક્ષમતા છે.
પ્રધાનમંત્રીએ રાષ્ટ્રીય સમુદ્રી દિવસ પર શુભેચ્છા પાઠવી, જળ શક્તિ પર ધ્યાન કેન્દ્રિત કરવાની પ્રેરણા માટે બાબા સાહેબ આંબેડકરને યાદ કર્યા

પ્રધાનમંત્રી શ્રી નરેન્દ્ર મોદીએ દેશને રાષ્ટ્રીય સમુદ્રી દિવસ પર શુભેચ્છા પાઠવી છે. પ્રધાનમંત્રીએ કહ્યું કે, “ભારતમાં સમુદ્રી ક્ષેત્રનો સંપન્ન ઈતિહાસ રહ્યો છે. જેમાં રાષ્ટ્રના બદલાવને શક્તિ પૂરી પાડવાની પૂરી સંભાવનાઓ રહેલી છે. રાષ્ટ્રીય સમુદ્રી દિવસ પર આપણે રાષ્ટ્રની સંપન્નતા માટે આપણી સમુદ્રી શક્તિને વધારવા માટે પ્રતિબદ્ધતા જાહેર કરીએ છીએ. સમુદ્રી ક્ષેત્રના વિકાસની દિશામાં આપણને ડૉ. બાબા સાહેબ આંબેડકર પાસેથી પ્રેરણા મળી હતી. તેમણે કહ્યું કે, “એ બાબા સાહેબ જ હતા, જેમણે જળ શક્તિ, નૌકા વહન, સિંચાઈ, નહેરોના પાણી અને બંદરોને સૌથી પહેલા પ્રાથમિકતા આપી. આ ક્ષેત્રમાં તેમના કાર્યો મુખ્ય રૂપે દેશનાં લોકોની ભલાઈ માટે હતા.”
મંત્રીમંડળે ભારત અને બ્રાઝિલ વચ્ચે બેવડા કરવેરાને ટાળવા અને આવક પર કરેવરાનાં સંબંધમાં નાણાકીય ચોરી અટકાવવા થયેલી સમજૂતીમાં થયેલા સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત સરકાર અને બ્રાઝિલ સરકાર વચ્ચે બેવડા કરવેરાને ટાળવા માટે અને આવક પર કરવેરાનાં સંબંધમાં રાજકોષીય કે નાણાકીય ચોરી અટકાવવા માટે થયેલા સંશોધિત કરારને મંજૂરી આપી હતી. અમલીકરણની વ્યૂહરચના અને એનાં લક્ષ્યાંકોઃ મંત્રીમંડળની મંજૂરી મળ્યાં પછી આ કરારનો અમલ કરવા માટે જરૂરી ઔપચારિકતાઓ પૂર્ણ કરવામાં આવશે. અમલીકરણ પર મંત્રાલયની નજર રહેશે અને એનાં પર અહેવાલ સુપરત કરવામાં આવશે. મુખ્ય અસરો: ડબલ ટેક્ષેશન એવોઇડન્સ કન્વેન્શન (ડીટીએસી – બેવડા કરવેરો ટાળવા માટેની સમજૂતી)ની જોગવાઈનો આંતરરાષ્ટ્રીય ધારાધોરણો મુજબ સુધારીને ભારત અને બ્રાઝિલ વચ્ચે સંશોધિત કરાર બેવડા કરવેરાને અટકાવવાની સુવિધા આપશે. ડીટીએસી દ્વારા કરારબદ્ધ દેશો વચ્ચે કરવેરાનાં અધિકારોની સ્પષ્ટ ફાળવણી બંને દેશોનાં રોકાણકારો અને વ્યવસાયોને કરવેરાનાં સ્પષ્ટ નીતનિયમો પૂરાં પાડશે. સંશોધિત કરાર સ્ત્રોત દેશમાં ટેકનિકલ સેવાઓ માટે વ્યાજ, રૉયલ્ટી અને ફીમાં કરવેરાનાં નીચા દર દ્વારા રોકાણનો પ્રવાહ વધારશે. સંશોધિત સમજૂતીમાં જી-20 ઓઇસીડી બેઝ ઇરોઝન પ્રોફિટ શિફ્ટિંગ (બીઇપીએસ) પ્રોજેક્ટનાં લઘુમત ધારાધોરણો અને અન્ય ભલામણોનો અમલ થશે. પ્રસ્તાવનાનો પાઠ, મુખ્ય ઉદ્દેશનું પરીક્ષણ, ડીટીએસીમાં સામાન્ય દૂરુપયોગ વિરોધી જોગવાઈનાં સમાવેશ સાથે બીઇપીએસ પ્રોજેક્ટ મુજબ લાભની જોગવાઈનાં મર્યાદિત સરળીકરણને પરિણામે કરવેરાની આયોજિત વ્યૂહરચનાને નિયંત્રિત કરશે, જેમાં કરવેરાનાં નિયમોમાં ખામીઓ અને વિસંગતતાનો લાભ લેવામાં આવશે. મુદ્દાસર વિગત: અ) ભારત અને બ્રાઝિલ વચ્ચે હાલની ડીટીએસી પર 26 એપ્રિલ, 1988નાં રોજ સમજૂતી થઈ હતી તથા માહિતીનાં આદાનપ્રદાનનાં સંબંધમાં 15 ઓક્ટોબર, 2019નાં રોજ પ્રોટોકોલ હસ્તાક્ષર દ્વારા સુધારો થયો હતો. હાલનાં પ્રોટોકોલ દ્વારા ડીટીએસીનાં વિવિધ અન્ય પાસાઓ પર સુધારો થયો છે. બ) સંશોધિત ડીટીએસીથી જી-20 ઓઇસીડી બેઝ ઇરોઝન એન્ડ પ્રોફિટ શિફ્ટિંગ (બીઇપીએસ) પ્રોજેક્ટનાં લઘુતમ ધારાધોરણોનો અમલ અને અન્ય ભલામણોનો અમલ પણ થશે પૃષ્ઠભૂમિઃ ભારત અને બ્રાઝિલ વચ્ચે હાલની ડબલ ટેક્ષેશન એવોઇડન્સ કન્વેન્શન (ડીટીએસી) બહુ જૂની હતી, જેને આંતરરાષ્ટ્રીય સ્તરે થયેલી પ્રગતિ મુજબ સુધારવાની જરૂર હતી તેમજ જી-20 ઓઇસીડી બેઝ ઇરોઝન એન્ડ પ્રોફિટ શિફ્ટિંગ (બીઇપીએસ)માં સામેલ ભલામણોનાં અમલની પણ જરૂર હતી.
પ્રધાનમંત્રીએ આર્ચરી વર્લ્ડ કપમાં પ્રદર્શન બદલ દીપિકા કુમારી, અંકિતા ભાકત, કોમાલિકા બારી, અતાનુ દાસ અને અભિષેક વર્માને અભિનંદન આપ્યા

પ્રધાનમંત્રી શ્રી નરેન્દ્ર મોદીએ દીપિકા કુમારી, અંકિતા ભાકત, કોમાલિકા બારી, અતાનુ દાસ અને અભિષેક વર્માને પેરિસમાં આર્ચરી વર્લ્ડ કપમાં તેમનો ઉત્કૃષ્ટ પ્રદર્શન માટે અભિનંદન આપ્યા હતા. પ્રધાનમંત્રીએ એક ટ્વીટમાં કહ્યું, ‘છેલ્લા થોડા દિવસ વર્લ્ડ કપમાં આપણા ધનુર્ધરોના ઉત્કૃષ્ટ પ્રદર્શનના સાક્ષી બન્યા. @
પોતાની પ્રથમ પહેલમાં, પ્રધાનમંત્રી 6 ઓગસ્ટે વિદેશમાં ભારતીય મિશનના વડાઓ અને વેપાર અને વાણિજ્ય ક્ષેત્રના હિસ્સેદારો સાથે વાતચીત કરશે

પીએમ 'લોકલ ગોઝ ગ્લોબલ – મેક ઇન ઇન્ડિયા ફોર ધ વર્લ્ડ' માટે આહ્વાન કરશે પ્રધાનમંત્રી શ્રી નરેન્દ્ર મોદી 6 ઓગસ્ટ, 2021 ના રોજ સાંજે 6 વાગ્યે વીડિયો કોન્ફરન્સિંગ દ્વારા દેશના વેપાર અને વાણિજ્ય ક્ષેત્રના હિસ્સેદારો સાથે વિદેશમાં ભારતીય મિશનના વડાઓ સાથે વાતચીત કરશે. આ ઇવેન્ટ પ્રધાનમંત્રી દ્વારા 'લોકલ ગોઝ ગ્લોબલ – મેક ઇન ઇન્ડિયા ફોર ધ વર્લ્ડ' માટે ક્લેરિયન કોલ રજૂ કરશે.
પ્રધાનમંત્રીએ એશિયન કપમાં બ્રોન્ઝ મેડલ જીતવા બદલ ટેબલ ટેનિસ ખેલાડી મનિકા બત્રાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટેબલ ટેનિસ ખેલાડી મનિકા બત્રાને એશિયન કપમાં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “એશિયન કપમાં બ્રોન્ઝ જીતીને ભારતીય ટેબલ ટેનિસ માટે ઇતિહાસ રચવા બદલ હું મનિકા બત્રાને અભિનંદન આપું છું. તેણીની સફળતા ભારતભરના ઘણા ખેલાડીઓને પ્રેરણા આપશે અને ટેબલ ટેનિસને વધુ લોકપ્રિય બનાવશે. @manikabatra_
ભારત અને બહરીન વચ્ચે ગેરકાયદે માનવ તસ્કરી ખાસ કરીને મહિલાઓ-બાળકોનો ગેરકાયદે વેપાર રોકવા સહમતિ પત્ર

વડાપ્રધાન શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને બહરીન વચ્ચેના સહમતિ પત્ર પર હસ્તાક્ષરને મંજૂરી આપી દીધી છે. બંને દેશોએ મહિલાઓ અને બાળકો સહિત માનવ તસ્કરી રોકવામાં સહયોગ કરવા અંગે સંમતિ આપી છે. જેમાં બચાવ, પાછા મોકલવા, તપાસ કરવી અને ભોગ બનેલા લોકોનું પરિવાર સાથે મિલન કરાવવાનો સમાવેશ થાય છે. આ સહમતિથી બંને દેશોએ દોસ્તીનો સંબંધ મજબૂત કરવાનો નિર્ણય કર્યો છે. બંને દેશોએ માનવની ગેરકાયદે તસ્કરી, ખાસ કરીને મહિલાઓ અને બાળકોની તસ્કરી ઝડપથી રોકવા, બચાવવા તેમજ પ્રત્યાર્પણના મુદ્દે પરસ્પર સહયોગ વધારવા પર ભાર મૂક્યો છે. એપ્રિલ 2016ના પહેલા સપ્તાહમાં ગૃહમંત્રીની દુબઈ મુલાકાત દરમિયાન સહમતિ પર હસ્તાક્ષર કરવામાં આવે તેવી સંભાવના છે. ભારત અને બહરીન રાજાશાહી વચ્ચેના સહમતિ પત્રના મહત્વના અંશો આ મુજબ છેઃ 1. બધા જ પ્રકારની માનવ તસ્કરી, ખાસ કરીને મહિલાઓ અને બાળકોની તસ્કરી રોકવા અંગે સહયોગ મજબૂત કરવામાં આવશે અને તસ્કરો સામે કાનૂની કાર્યવાહી કરવા અને ઝડપથી તપાસ સહિત બંને દેશોમાં સંગઠિત ગુનાખોરી આચરતા તત્વો સામે કાર્યવાહી થશે. 2. કડક પગલાં લઇને મહિલાઓ અને બાળકોની તસ્કરી ખતમ કરવામાં આવશે અને પીડિત લોકોના અધિકારોનું રક્ષણ કરવામાં આવશે. 3. માનવ તસ્કરીને રોકવા માટે બંને પક્ષ તસ્કરી વિરોધી સેલ અને કાર્યબળની રચના કરશે. 4. માનવ તસ્કરોને ઓળખી કાઢવા માટે પોલીસ અને બીજી સંબંધિત એજન્સીઓ વચ્ચે કામ અને માહિતીનું આદાન-પ્રદાન કરવામાં આવશે. 5. પીડિત પક્ષની ઘરવાપસી માટે યથાસંભવ પ્રયાસ કરતા પ્રક્રિયા ઝડપથી પૂરી કરવામાં આવશે અને મૂળ દેશ તેના સલામત અને અસરકારક પુનઃમિલનનો ઉપાય કરશે. 6. બંને દેશોના સંયુક્ત કાર્યબળના પ્રતિનિધિઓની રચના કરવામાં આવશે, જેનાથી સહમતિપત્રના કામકાજ પર નજર રાખી શકાય. પૃ્ષ્ઠભૂમિ માનવ તસ્કરીના મામલે દક્ષિણ એશિયાના દેશ ખાસ અસરગ્રસ્ત છે. જેમાં સ્થાનિક તસ્કરી અથવા પાડોશી દેશો સાથેની તસ્કરીની ઘટનાઓ સામાન્ય છે. જો કે દક્ષિણ એશિયાઇ પીડિતોની ઓળખ મધ્યપૂર્વમાં ઝડપથી વધી રહી છે. જ્યાં સુધી બહેરીનની વાત છે, માનવ તસ્કરીનો ભારત એક મુખ્ય સ્રોત છે. એટલું જ નહીં, પુરુષો અને મહિલાઓને તસ્કરી દ્વારા બહરીન મોકલવામાં આવે છે. અહીં બળજબરીથી મજૂરી અને વેશ્યાવૃત્તિ માટે તેમને લાવવામાં આવે છે. દક્ષિણ એશિયાથી પુરુષ અને મહિલાઓ ઘરનોકર અથવા અસંગઠિત શ્રમ ક્ષેત્રમાં બાંધકામ અને બીજી સેવાઓ માટે સ્વેચ્છાએ બહરીન આવે છે. જો કે તેમની પાસે ગેરકાયદે પાસપોર્ટ હોય છે. કેટલાયે અકૂશળ શ્રમિક પણ બહરીન મોકલી દેવામાં આવે છે, જ્યાં તેમને કોઇ વેતન વિના ધમકી, શારીરિક યાતના અથવા લૈંગિક દુષ્કર્મ માટે પહોંચાડવામાં આવે છે. બહરીન રાજાશાહી અને ભારત વચ્ચે દરેકસ્તરે માનવ તસ્કરી વિરોધી પ્રયાસોને સખત રીતે લાગુ કરવામાં આવ્યા છે. જેનાથી પીડિતોની સુરક્ષા અને તેના પર પ્રતિબંધ મુકી શકાય. બંને દેશો વચ્ચે ગુપ્ત માહિતીના આદાનપ્રદાનની પણ જરૂરિયાત છે. આ ઉપરાંત સંયુક્ત તપાસ અને બીજી પહેલ પણ જરૂરી છે. આ ઉદ્દેશ માટે બહરીન રાજાશાહી સાથે સહમતિ પત્ર પર હસ્તાક્ષર પ્રસ્તાવિત છે. ભારતે બાંગ્લાદેશની સાથે માનવ તસ્કરી રોકવા માટે પહેલેથી જ સહમતિપત્ર પર હસ્તાક્ષર કરેલા છે.
મંત્રીમંડળે પરંપરાગત ઔષધ પ્રણાલીઓનાં ક્ષેત્રમાં ભારત અને ઈરાન વચ્ચે સહયોગ માટેનાં સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પરંપરાગત ઔષધપ્રણાલીનાં ક્ષેત્રમાં ભારત અને ઈરાન વચ્ચે સહયોગ માટેનાં સમજૂતીકરાર (એમઓયુ)ને મંજૂરી આપી છે. લાભઃ સમજૂતીકરારથી પરંપરાગત ઔષધોનાં ક્ષેત્રમાં બંને દેશો વચ્ચે દ્વિપક્ષીય સહયોગને પ્રોત્સાહન મળશે. બંને દેશો વચ્ચે સાંસ્કૃતિક વારસાને ધ્યાનમાં રાખીને આ સમજૂતી અત્યંત મહત્ત્વપૂર્ણ છે. પૃષ્ઠભૂમિઃ ભારતને સુવિકસિત પરંપરાગત ઔષધિ વ્યવસ્થાઓનું વરદાન મળેલું છે, જેમાં જડીબુટ્ટીઓ સામેલ છે. આંતરરાષ્ટ્રીય સ્તરે સ્વાસ્થ્ય સંબંધિત સ્થિતિને ધ્યાનમાં રાખીએ તો ભારતીય પરંપરાગત ઔષધિ વ્યવસ્થાઓમાં પ્રચૂર ક્ષમતા વિદ્યમાન છે. ભારત અને ઈરાન વચ્ચે ઘણી વિશેષતાઓમાં સમાનતા છે, તેમની ભાષા, સંસ્કૃતિ અને પરંપરાઓમાં સમાનતા છે તથા બંને દેશમાં જડીબુટ્ટીઓનો એક સમાન રીતે પ્રયોગ થાય છે. બંને દેશોમાં વિસ્તૃત જૈવવિવિધતાઓ અસ્તિત્વમાં છે અને પરંપરાગત ઔષધિ વ્યવસ્થાઓનો હંમેશા ઉપયોગ થાય છે. બંને દેશોમાં દુર્લભ ઔષધિઓનાં છોડ મળે છે. આ ઉપરાંત ઈરાન પરંપરાગત ઔષધિનાં ક્ષેત્રમાં ભારતની અગ્રણી દેશની સ્થિતિને માન્યતા આપે છે. ભારતમાં આ ક્ષેત્રે મજબૂત માળખું ઉપસ્થિત છે અને અહીં ઉત્કૃષ્ટ ઉત્પાદન એકમો કામ કરે છે. ભારત સરકારનાં આયુષ મંત્રાલયને પરંપરાગત ઔષધિય વ્યવસ્થાઓને પ્રોત્સાહન, પ્રચાર અને સંપૂર્ણ વિશ્વમાં તેને પ્રસ્તુત કરવાનો અધિકાર છે. આ વ્યવસ્થામાં આયુર્વેદ, યોગ અને કુદરતી ચિકિત્સા, યુનાની, સિદ્ધ, સોવા-રિગ્પા અને હોમિયોપેથી સામેલ છે. આયુષ મંત્રાલયે આ દિશામાં ચીન, મલેશિયા, ત્રિનિદાદ અને ટોબેગો, હંગેરી, બાંગ્લાદેશ, નેપાળ, મોરેશિયસ અને મંગોલિયાની સાથે પરંપરાગત ઔષધો સંબંધિત સમજૂતીકરાર કર્યા છે. શ્રીલંકા સાથે પણ આવી સમજૂતીનો પ્રસ્તાવ છે.
કેબિનેટે ભારત અને બાંગ્લાદેશ વચ્ચેની સામાન્ય સરહદ નદી કુશિયારામાંથી ભારત અને બાંગ્લાદેશ દરેક માટે 153 ક્યુસેક પાણી ઉપાડવા અંગેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત પ્રજાસત્તાક અને બાંગ્લાદેશ પ્રજાસત્તાક સરકાર વચ્ચે ભારત અને બાંગ્લાદેશ દ્વારા દરેકને સામાન્ય સરહદ નદી કુશિયારામાંથી પાણી.153 ક્યુસેક સુધીના પાણીને પાછું ખેંચવા અંગેના સમજૂતી કરાર (એમઓયુ) માટે એક્સ-ફેક્ટો મંજૂરી આપી દીધી છે. 6મી સપ્ટેમ્બર, 2022ના રોજ ભારત સરકારના જલ શક્તિ મંત્રાલય અને પીપલ્સ રિપબ્લિક ઓફ બાંગ્લાદેશ સરકારના જળ સંસાધન મંત્રાલય વચ્ચે ભારત અને બાંગ્લાદેશ તેમની ઉપભોક્તા પાણીની જરૂરિયાત માટે શુષ્ક ઋતુ (1લી નવેમ્બરથી 31મી મે) દરમિયાન સામાન્ય સરહદ નદી કુશિયારામાંથી 153 ક્યુસેક સુધી પાણી ઉપાડવા પર સમજૂતી કરાર (એમઓયુ) પર હસ્તાક્ષર કરવામાં આવ્યા હતા. . આ એમઓયુ આસામ સરકારને તેમની વપરાશની પાણીની જરૂરિયાત માટે શુષ્ક ઋતુ (1લી નવેમ્બરથી 31મી મે) દરમિયાન કુશિયારા નદીના સામાન્ય પટમાંથી 153 ક્યુસેક પાણી ઉપાડવા સક્ષમ બનાવશે. શુષ્ક ઋતુ દરમિયાન દરેક બાજુ દ્વારા પાણીના ઉપાડ પર દેખરેખ રાખવા માટે બંને દેશો દ્વારા સંયુક્ત મોનિટરિંગ ટીમની રચના કરવામાં આવશે.
મંત્રી મંડળે ભારત અને શ્રીલંકા વચ્ચે આંતરરાષ્ટ્રીય ફ્લાઇટ શરૂ કરવા માટે એલાયન્સ એરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે એર ઇન્ડિયાની 100% સહાયક કંપની એલાયન્સ એરને ભારત અને શ્રીલંકા વચ્ચે આંતરરાષ્ટ્રીય ક્ષેત્રેઉડાન ભરવા માટે કાર્યોત્તર મંજુરી આપી છે.વચગાળાના સમય માટે વિશેષ મંજૂરીઆપતાં કહેવાયું છે કે એલાયન્સ એર ઓછામાં ઓછા 20 વિમાન અથવા કુલ ક્ષમતાના 20%જે કામગીરી ઘરેલુ સંચાલનમાં વધારે હોયએને અનુસરવું. શ્રીલંકા સાથે ભારતના ગાઢ દ્વિપક્ષીય સંબંધો છે અને સરકારનો ધ્યેય કનેક્ટિવિટી વધારવાનો છે અને બંને દેશોનાલોકોવચ્ચેના સંપર્કોને વિસ્તૃત કરવાનો છે. આ મંજૂરી પહેલાં પેલે અને બાટિકોલોઆ એરપોર્ટ્સથી કોઈ વ્યવસાયિક કામગીરી નિર્ધારિત નહોતી.
પ્રધાનમંત્રીએ રાજ્યસભા સાંસદ શ્રી ઓસ્કર ફર્નાન્ડિસ જીના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજ્યસભાના સાંસદ શ્રી ઓસ્કર ફર્નાન્ડિસ જીના અવસાન અંગે શોક વ્યક્ત કર્યો છે. પ્રધાનમંત્રી કાર્યાલયે ટ્વિટ કર્યું; "રાજ્યસભાના સાંસદ શ્રી ઓસ્કર ફર્નાન્ડિસ જીના અવસાનથી દુ:ખી છું. આ દુ:ખની ક્ષણમાં મારી સંવેદના અને પ્રાર્થના તેમના પરિવાર અને શુભેચ્છકો સાથે છે. તેમના આત્માને શાંતિ મળે:
મંત્રીમંડળે છત્તીસગઢની અનુસુચિત જનજાતિઓની યાદીમાં પુનઃચકાસણી કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે છત્તીસગઢના અનુસુચિત જનજાતિઓ (એસટી)ની યાદીમાં પુનઃચકાસણી કરવા માટે બંધારણ આદેશ (અનુસુચિત જાતિ અને અનુસુચિત જનજાતિ) (સુધારા) બીલ, 2016માં અધિકૃત સુધારાઓ કરવા માટેના પ્રસ્તાવને મંજૂરી આપી દીધી છે. છત્તીસગઢના અનુસુચિત જનજાતિની યાદીમાં નીચેના પરિવર્તનો કરવામાં આવશે: પ્રવિષ્ટિ 5માં, “ભારિયા ભૂમિયા” પછી નીચેના નામો ઉમેરવામાં આવશે: “ભુઈંયા, ભૂઈયાન, ભૂયાન”. પ્રવિષ્ટિ 14માં નીચે મુજબ ફેરફારો કરવામાં આવશે: “14. ધનવાર, ધનુહર, ધનુવર” પ્રવિષ્ટિ 32 અને ૩૩માં નીચેની પ્રવિષ્ટિઓ ઉમેરવામાં આવશે: “32. નાગેસિયા, નગાસિયા, કિસાન ૩૩. ઓરાંવ, ધાનકા, ધનગઢ”: 41ની પ્રવિષ્ટિ માટે નીચેના ફેરફારો કરવામાં આવશે: “41 સવર, સંવારા, સોનરા, સાઓનરા” અને 42ની પ્રવિષ્ટિ પછી નીચે મુજબની પ્રવિષ્ટિ દાખલ કરવામાં આવશે:- “43. બિનઝિયા”. આ કાયદાને બંધારણ (અનુસુચિત જાતિ અને અનુસુચિત જનજાતિ) આદેશ (સુધારા) બિલ 2019 તરીકે ઓળખવામાં આવી શકે છે. આ બિલ કાયદો બની જાય તે પછી છત્તીસગઢની અનુસુચિત જનજાતિની નવી સુધારેલ યાદીમાં ઉમેરવામાં આવેલ સમુદાયના સભ્યો પણ સરકારની વર્તમાન યોજનાઓ અંતર્ગત અનુસુચિત જનજાતિઓ માટેના લાભ મેળવવા માટે લાયક બની શકશે. આ પ્રકારની કેટલીક યોજનાઓમાં પોસ્ટ મેટ્રિક શિષ્યવૃત્તિ, રાષ્ટ્રીય ઓવરસીઝ શિષ્યવૃત્તિ, નેશનલ ફેલોશીપ, ટોપ ક્લાસ એજ્યુકેશન, રાષ્ટ્રીય અનુસુચિત જનજાતિ ફાયનાન્સ અને ડેવલપમેન્ટ કોર્પોરેશનમાંથી કન્સેશનલ લોન, એસટી છોકરાઓ અને છોકરીઓ માટે હોસ્ટેલ્સ વગેરેનો સમાવેશ થાય છે. આ ઉપરાંત સરકારની નીતિઓ અનુસાર તેમને નોકરીઓમાં અને શૈક્ષણિક સંસ્થાઓમાં પ્રવેશ મેળવવા માટે અનામતનો પણ લાભ મળશે.
પ્રધાનમંત્રીએ ઓક્સિજન અને દવાઓની ઉપલબ્ધતા અને પુરવઠાની સમીક્ષા કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં ઓક્સિજન અને દવાઓની ઉપલબ્ધતા અને પુરવઠાની સમીક્ષા કરવા માટે એક ઉચ્ચ સ્તરીય બેઠકનું આયોજન કરવામાં આવ્યું હતું. પ્રધાનમંત્રીને માહિતી આપવામાં આવી હતી કે, સરકાર સક્રિયપણે કોવિડ અને મ્યુકોર્માયકોસિસના નિયંત્રણમાં ઉપયોગમાં લેવામાં આવતી દવાઓના પુરવઠા પર દેખરેખ રાખી રહી છે. પ્રધાનમંત્રીને માહિતી આપવામાં આવી હતી કે, તેઓ દવાઓનું ઉત્પાદન વધારવા માટે અને જરૂરિયાતમંદ લોકો સુધી મદદ પહોંચાડવા માટે નિયમિત ધોરણે ઉત્પાદકો સાથે સંપર્કમાં રહે છે. પ્રધાનમંત્રીને વર્તમાન ઉત્પાદન અને આવી દરેક દવાઓ માટેના
પ્રધાનમંત્રીએ નવા સંસદ ભવનના સ્થળ પર નિરીક્ષણ કર્યું અને ચાલી રહેલા નિર્માણ કાર્યની સમીક્ષા કરી

પ્રધાનમંત્રી શ્રી નરેન્દ્ર મોદીએ 26 સપ્ટેમ્બર, 2021ની સાંજે નવા સંસદ ભવનના સ્થળ પર નિરીક્ષણ કર્યું અને ચાલી રહેલા નિર્માણ કાર્યની સમીક્ષા કરી. પ્રધાનમંત્રીએ સ્થળ પર ચાલી રહેલા કાર્યની પ્રગતિની ખાતરી કરી અને પ્રોજેક્ટ સમયસર પૂર્ણ કરવા પર ભાર મૂક્યો. તેમણે સ્થળ પર રોકાયેલા શ્રમિકો સાથે વાતચીત કરી અને તેમની સુખાકારી વિશે પણ પૂછપરછ કરી. તેમણે ભારપૂર્વક જણાવ્યું હતું કે તેઓ એક પવિત્ર અને ઐતિહાસિક કાર્યમાં રોકાયેલા છે. પ્રધાનમંત્રીએ સૂચના આપી કે તે સુનિશ્ચિત કરવું જોઈએ કે સ્થળ પર રોકાયેલા તમામ શ્રમિકોને કોવિડ સામે સંપૂર્ણ રસી આપવામાં આવે. તેમણે વધુમાં અધિકારીઓને તમામ શ્રમિકોની માસિક આરોગ્ય તપાસ કરવા કહ્યું. તેમણે એમ પણ કહ્યું કે એકવાર બાંધકામ પૂર્ણ થઈ જાય પછી, સાઇટ પર રોકાયેલા તમામ બાંધકામ શ્રમિકો માટે ડિજિટલ આર્કાઇવ સેટ કરવું આવશ્યક છે, જેમાં તેમનું નામ, તેઓ જે સ્થાનથી સંબંધિત છે તેનું નામ, તેમનું ચિત્ર અને તેમની વ્યક્તિગત વિગતો દર્શાવવી જોઈએ. બાંધકામ કાર્યમાં તેમના યોગદાનને ઓળખવું જોઈએ. વધુમાં, તમામ શ્રમિકોને તેમની ભૂમિકા અને આ પ્રયાસમાં ભાગ લેવા અંગેનું પ્રમાણપત્ર પણ આપવું જોઈએ. પ્રધાનમંત્રી દ્વારા આશ્ચર્યજનક નિરીક્ષણ ન્યૂનતમ સુરક્ષા વિગતો સાથે કરવામાં આવ્યું હતું. તેમણે આ સ્થળ પર એક કલાકથી વધુ સમય પસાર કર્યો.
પ્રધાનમંત્રી શ્રી નરેન્દ્ર મોદી અને સ્લોવાક રિપબ્લિકના પ્રધાનમંત્રી મહામહિમ શ્રી એડ્યુઅર્ડ હેગર વચ્ચે ફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે સ્લોવાક રિપબ્લિકના પ્રધાનમંત્રી મહામહિમ શ્રી એડ્યુઅર્ડ હેગર વચ્ચે ફોન પર વાતચીત કરી હતી. પ્રધાનમંત્રીએ મહામહિમ શ્રી એડ્યુઅર્ડ હેગરનો, સ્લોવાક રિપબ્લિક દ્વારા યુક્રેનમાંથી ભારતીય નાગરિકોને બહાર લાવવામાં અને ભારતમાંથી વિશેષ ઈવેક્યુએશન ફ્લાઈટ્સને મંજૂરી આપવા માટે આપવામાં આવેલી સહાય માટે આભાર માન્યો. તેમણે આગામી થોડા દિવસોમાં સ્લોવાક રિપબ્લિકની સતત સહાયતા માટે વિનંતી કરી તેમજ ભારતે અન્ય નાગરિકોને સંઘર્ષના વિસ્તારોમાંથી બહાર લાવવાનું મિશન પણ હાથ ધર્યું હોવાનું જણાવ્યું. પ્રધાનમંત્રીએ શ્રી હેગરને ભારતીય નાગરિકોના સ્થળાંતરના પ્રયાસોની દેખરેખ માટે તેમના વિશેષ દૂત તરીકે કાયદા અને ન્યાય પ્રધાન શ્રી કિરેન રિજિજુને તહેનાત કરાયા તેના વિશે પણ માહિતી આપી હતી. પ્રધાનમંત્રીએ યુક્રેનમાં ચાલી રહેલી હિંસા અને માનવીય કટોકટી અંગે પણ પોતાની વ્યથા વ્યક્ત કરી હતી અને દુશ્મનાવટ બંધ કરવા અને વાતચીતમાં પરત ફરવા માટે ભારતની સતત અપીલનો પુનરોચ્ચાર કર્યો હતો. પ્રધાનમંત્રી મોદીએ રાષ્ટ્રોની સાર્વભૌમત્વ અને પ્રાદેશિક અખંડિતતાનું સન્માન કરવાના મહત્વ પર પણ ભાર મૂક્યો હતો.
પ્રધાનમંત્રીએ ચિનગમના પ્રસંગે મલયાલી સમુદાયને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ૧૭ ઓગસ્ટ,૨૦૧૫ના રોજ મલયાલી નવ વર્ષના પહેલા મહિને ચિનગમના પ્રારંભ પર મલયાલી સમુદાયને શુભેચ્છા પાઠવી હતી. પ્રધાનમંત્રીએ કહ્યું, ‘‘મલયાલી નવા વર્ષ ચિનગમના પ્રારંભ પર મલયાલી સમુદાયને શુભેચ્છા. આ વર્ષ ખુશાલી અને સમુદ્ધિ લાવે. સંયુકત આરબ અમીરાતમાં મલયાલી સમુદાયના આ વિશેષ દિવસે ઉપસ્થિત રહીને પ્રસન્નતા અનુભવાઈ. સંયુકત આરબ અમીરાતમાં મલયાલી સમુદાયની મહત્વપૂર્ણ ઉપસ્થિતિ છે અને સમુદાયના સખત પરિશ્રમની સરાહના કરવામાં આવે છે.”
ભારત ડૉ. એ પી જે અબ્દુલ કલામને એમની જન્મજયંતી પર વંદન કરે છે

પ્રધાનમંત્રી શ્રી નરેન્દ્ર મોદીએ ભૂતપૂર્વ રાષ્ટ્રપતિ શ્રી એ પી જે અબ્દુલ કલામની જન્મજયંતી નિમિત્તે એમને શ્રદ્ધાંજલિ અર્પણ કરી હતી. શ્રી મોદીએ કહ્યું, “ડૉ. એ પી જે અબ્દુલ કલામને એમની જયંતી પર વિનમ્ર શ્રદ્ધાંજલિ. એમણે 21મી સદીના સક્ષમ અને સમર્થ ભારતનું સ્વપ્ન જોયું અને એ દિશામાં પોતાનું વિશેષ યોગદાન આપ્યું છે. એમનું આદર્શ જીવન હંમેશા દેશવાસીઓને પ્રેરણા આપતંદ રહેશે.”